Scandal pe banii bucureștenilor. Motivul pentru care 500 de milioane de lei nu au mai intrat în visteria Primăriei Capitalei
Cei 7.000 de angajați ai Primăriei Capitalei ar putea primi săptămâna viitoare doar 25% din salariu.
În plus, nu vor mai fi bani suficienți pentru medicamente, combustibilul autobuzelor, iluminatul publi, și semafoare.
Este avertismentul primarului general, care nu s-a înțeles cu consilierii PNL-PSD. Din această cauză, nu au intrat vineri în visteria primăriei 500 de milioane de lei. Suma, care provine din cotele alocate de Ministerul de Finanțe, din impozite, întârzie să apară pentru că bugetul Capitalei a fost respins de două ori.
Liberalii acuză că în bugetul propus de primar nu sunt prevăzuți suficienți bani pentru subvențiile de căldură și transport, în timp ce social democrații reclamă că administrația ignoră amendamentele propuse de ei.